Ir-ritratti li ttieħdu fit-toilets tan-nisa tar-ristorant Capo Mulini f'Marsaxlokk ma tħallewx jiġu murija lill-Kummissarju għall-Protezzjoni tad-Data Ian Deguara. Dan wara li l-Maġistrat Donatella Frendo Dimech u l-Kummissarju tal-Pulizija Angelo Gafà oġġezzjonaw li Deguara jingħata aċċess għar-ritratti fl-investigazzjoni tiegħu. F'Mejju: Il-Kummissarju għall-Protezzjoni tad-Data se jinvestiga r-ritratti sigrieti mit-toilet Ir-ristorant, li qed jiġi investigat ukoll b'rabta mal-każ ta' allegazzjonijiet ta' ħasil tal-flus li fih involut Darren Debono, jinsab taħt skrutinju wara allegazzjonijiet ta' tqegħid ta' kamera sigrieta fit-toilets tan-nisa. Dan inkixef mill-espert tal-Informatika Martin Bajada, li xehed fil-konfront ta' sid ir-ristorant Albert Buttigieg. B'reazzjoni għad-deċiżjoni tal-qorti, il-kandidat indipendenti Arnold Cassola irrimarka li l-Frendo Dimech u l-Kummissarju tal-Pulizija jridu jwaqqfu lil Deguara milli jara r-ritratti għax 'ma jridux iqajmu paniku minħabba li ġejja Elezzjoni Ġenerali'. Fi stqarrija, Cassola, li oriġinarjament kien kiteb lil Deguara biex jinvestiga l-każ, qal ukoll li Darren Debono qed igawdi mit-tmexxija taż-żewġ partiti politiċi, u li l-awtoritajiet għandhom iwieġbu talli naqsu milli ssir ġustizzja mal-vittmi. Cassola kkonkluda li n-nisa li sfaw vittmi ta' dan il-każ se jkollhom jaċċettaw li qatt mhi se ssir ġustizzja magħhom. .td_uid_3_60c3a8ecf39b6_rand.td-a-rec-img{text-align:left}.td_uid_3_60c3a8ecf39b6_rand.td-a-rec-img img{margin:0 auto 0 0}